**Tervetuloa Kelokololle!**

Kelokolo on Joensuun seudun JHL ry:n kesäpaikka ja on tarkoitettu vain yhdistyksen jäsenten vuokrattavaksi.

Jäsen, joka on vuokrannut Kelokolon, on vastuussa mökistä koko varauksen ajan. Mökkiä ei voi luovuttaa kolmannen osapuolen käyttöön, vaan mökin varaajan on oltava varauksen aikana majoittuneena mökille.

Mökin saa varattua varausvastaavalta ja se tulee maksaa yhdistyksen tilille 14 vrk ennen vuokra-ajan alkamista. Varausmaksu palautetaan pyynnöstä, mikäli vuoro perutaan vähintään 14 vrk ennen varauksen alkamista. Myöhemmin tehdyn peruutuksen maksu maksetaan pyynnöstä takaisin mikäli tilalle saadaan toinen käyttäjä.

Tilinumero: Danske Bank **FI85 8000 1270 8932 34**

**Mökkiemäntä/varausvastaava: Tarja Rummukainen p. 050 433 6204**

Mökillä tulee noudattaa alla olevien ohjeiden lisäksi normaaleja järjestyssääntöjä.

Yhdistys ei ole vastuussa mökillä sattuneista haavereista/vahingoista.

**Mukaan tarvitset mm:**

Peitot, tyynyt, liinavaatteet. Wc ja talouspaperi. Ruuanlaittoon/ kahvinkeittoon tarvittavat ruoka-aineet ja mausteet ym. tarvikkeet (leivinpaperi, suodatinpussit…). Tiskiainetta. Saunomistarvikkeet, pefletit, pyyhkeet. Muut henkilökohtaiset tarvikkeet.

**Ja runsaasti iloista mökkeily mieltä.**

Kannattaa varata: Tulitikut, ensiapuvälineitä, roskapusseja, sähkökatkon varalta kynttilöitä (varsinkin syksyisin). Siivousaineita, välineet on.

**Saapuminen mökille:**

osoite: Murikantie 51, Ahveninen

Vuokra-aika alkaa klo 15.00 ja päättyy lähtöpäivänä viimeistään klo 13.00.

Oven avaimen löydät oven vieressä olevasta numerolukolla varustetusta avainsäilöstä, jonka koodin olet saanut tekstiviestillä ennen varauksen alkua. Jos jostain syystä olet unohtanut koodin tai oven kanssa ilmenee muita ongelmia, ota yhteyttä Kelokolon emäntään.

Kun saavut mökille, silmäile paikat läpi ja varmista, että kaikki on siistissä kunnossa ja ehjänä. Jos huomaat, että jotain on rikki tai paikkaa ei ole siivottu, ilmoita asiasta viipymättä mökkiemännälle.

Kytke tarvittaessa yläkerran patterit lämpiämään.

**Mökin käyttö:**

Ruoka-astiat ja lasit on uusittu ja niitä on yhteensä 12 henkilölle. Ruokailuvälineitä löytyy vähintään 12 henkilölle. Ruuan valmistukseen löytyy erikokoisia kattiloita ja paistinpannuja. Ulkotulille on omat astiansa.

Mausteita ja leivinpapereita ym. mökkivuokraukseen ei kuulu.

Juomakelpoinen kylmävesi tulee hanasta. Lämmin tiskivesi saadaan lämminvesivaraajasta ja muu käyttö- sekä saunavesi lämmitetään muuripadassa.

Mökin varustuksiin kuuluu kahvinkeitin, vedenkeitin, mikro, pieni jääkaappi sekä sähköhella.

Lisäksi mökillä on tv ja cd-soitin.

Lämmityksenä sähköpatterit ja takka.

Mökillä **ei ole** patjoja lukuun ottamatta petivaatteita, eikä kuiva-aineita ja paperitarvikkeita.

Pienille käyttäjille mökillä on potta.

Saunaa/ vettä lämmittäessä varmista, että uunipelti on auki. Pelti sijaitsee palomuurissa mökin puolella ja toimii myös takan peltinä. Kesällä pelti saa olla koko ajan auki.

Lemmikit ovat mökille tervetulleita, mutta toivomme että huomioitte myös allergiset käyttäjät perusteellisemmalla siivouksella, ettei mm. karvoja jää huonekaluihin eikä niiden alle.

**Sisätiloissa tupakointi on ehdottomasti kielletty!**

Vältä melua klo 22.-07 välisenä aikana.

Liiterin sekä varaston avaimet löytyvät sisältä, ulko-oven vierestä naulasta.

Veneily tarvikkeet ja veneen lukon avain löytyvät lukollisesta ulkovarastosta

**Siistiminen, tiskaus sekä wc:n käyttö:**

Kelokololla on imuri, lattianpesuvälineet sekä siivousaineita.

Tiskiaine sekä wc-paperi eivät kuulu mökin varustukseen!

Huussista löytyy kuiviketta sekä herätettä, joita on käytettävä jokaisen käyntikerran jälkeen.. (Muistathan ilmoittaa, jos nämä alkavat loppua, niin toimitamme lisää.)

**Jos jotain hajoaa tai puuttuu**

Vahinkoja sattuu, jos jotain hajoaa, ilmoitathan siitä välittömästi.

Ilmoita mökillä olevista puutteista ja epäkohdista suoraan mökkiemännälle. Näin varmistat, että puutteet/viat saadaan korjatuksi mahdollisimman pian! Normaalisti huoltokäynnit tehdään 2-3:n viikon välein torstaisin. Mökin vuokraaja on korvausvelvollinen vuokrausaikana aiheutetusta viasta tai vaurioista.

**Lähtösiivous:**

* Tiskaa astiat, tyhjennä roskikset.
* Tyhjennä jääkaappi ja pyyhi se puhtaaksi. Tarkasta muut kaapit. Älä jätä kuiva-aineita kaappeihin!
* Puhdista myös mikroaaltouuni
* Puhdista liesi, sähköuuni ja uunipellit käyttösi jäljiltä.
* Varaa kuivia takka- ja saunapuita seuraavalle tulijalle
* Tyhjennä tuhkat takasta, kiukaasta sekä muuripadasta varaston päädyssä olevaan peltisankoon, palamattomat puut ulkogrilliin.
* Puhdista lauteet ja saunan ja pesuhuoneen lattia.
* Siisti pukuhuone ja puhdista lattia, puistele matto.
* Puistele matot, imuroi ja luuttua lattiat ylä- ja alakerrasta, myös huonekalujen alta.
* Siisti ja lakaise ulko-WC, tyhjennä roskis. Varmista, että kuiviketta on myös seuraaville vuokralaisille.

**Ennen kuin lähdet mökiltä…**

* **Irrota yläkerran lisälämmittimet seinästä** mahdollisen käytön jälkeen.
* **Älä sammuta alakerran pattereita.** Oltava vähintään peruslämmöllä (+15astetta).
* **Jätä jääkaappi päälle**, irroita muiden kodinkoneiden ja tv:n pistokkeet seinästä.
* Nosta vene ylös rannalle ja lukitse se. Vie airot ja pelastusliivit varastoon. Palauta avain ja tulppa paikoilleen
* Siisti grillikatos, tuo kuivia puita käyttämiesi tilalle. Palamattomat puut jätetään grilliin.
* Tarkasta, että liiteri ja varasto on lukittuina ja avaimet paikoillaan.
* **Lukitse ovet ja ikkunat**, myös yläkerrasta!
* **Laita avain takaisin avainkaappiin ja sotke tunnusluku pois näkyvistä.**
* Vie roskat mennessäsi Murikantien varressa olevaan jäteastiaan.

**Mikäli mökki jätetään siivoamatta tai siellä rikotaan paikkoja niin, että siitä koituu haittaa seuraavalle vuokralaiselle, lähetetään vuokralaiselle aiheutuneista kuluista lasku**

**Hätänumero:** 112

**Myrkytystietokeskus:** 0800-147111

**Osoite:** Murikantie 51, 81260 Ahveninen

**Koordinaatit (WGS84):** N 62° 56.1981´E 30° 4.9619´

**Kadonnut avain:** 050 433 6204

**Ajo-ohjeet Kelokololle**

Ajetaan Enon suuntaan Lieksantietä (73).

Käänny Enon aseman kohdalta Ahvenisentielle (518).

Aja n. 14,6km ja käänny Punaisen tuvan kohdalta vasemmalle Romppalantielle (515).

Aja Romppalantietä 1,5km ja käänny oikealle Murikantie.

Murikantieltä (n. 400m) käännytään ensimmäisestä risteyksestä loivasti oikealle, Murikantie 51 (risteyksessä roskis) tien päässä olet perillä.